CELEX: 32010R1053
Language: da
Date: 2010-11-18 00:00:00
Title: Kommissionens forordning (EU) nr. 1053/2010 af 18. november 2010 om ændring af forordning (EF) nr. 494/98 for så vidt angår administrative sanktioner i tilfælde, hvor identifikationen af et dyr ikke bevises  EØS-relevant tekst

19.11.2010   
            
            
               DA
            
            
               Den Europæiske Unions Tidende
            
            
               L 303/1
            
         KOMMISSIONENS FORORDNING (EU) Nr. 1053/2010
   af 18. november 2010
   om ændring af forordning (EF) nr. 494/98 for så vidt angår administrative sanktioner i tilfælde, hvor identifikationen af et dyr ikke bevises
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (1), særlig artikel 10, litra e), og
   ud fra følgende betragtninger:
   
               (1)
            
            
               Kommissionens forordning (EF) nr. 494/98 af 27. februar 1998 om gennemførelsesbestemmelser til Rådets forordning (EF) nr. 820/97 for så vidt angår anvendelsen af administrative minimumssanktioner i forbindelse med ordningen for identifikation og registrering af kvæg (2) blev vedtaget på grundlag af artikel 10, litra e), i Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter (3). Samme forordning blev ophævet og afløst af forordning (EF) nr. 1760/2000.
            
         
               (2)
            
            
               Artikel 1, stk. 2, i forordning (EF) nr. 494/98 bestemmer, at hvis en bruger ikke kan bevise identifikationen af et dyr inden for to arbejdsdage, skal det straks destrueres under veterinærmyndighedernes tilsyn, og uden at den kompetente myndighed yder kompensation.
            
         
               (3)
            
            
               Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4) fastsætter særlige bestemmelser for tilrettelæggelsen af den offentlige kontrol af animalske produkter.
            
         
               (4)
            
            
               Samme forordning bestemmer, at embedsdyrlægen skal verificere, at dyr ikke slagtes, medmindre lederen af slagteriet har modtaget og kontrolleret relevant information om fødevarekæden.
            
         
               (5)
            
            
               Forordning (EF) nr. 854/2004 bestemmer desuden, at embedsdyrlægen kan tillade, at dyr slagtes på slagteriet, også selv om der ikke foreligger relevant information om fødevarekæden. I så fald skal al relevant information om fødevarekæden dog foreligge, inden slagtekroppen godkendes til konsum. Indtil der er truffet en endelig beslutning, skal slagtekroppene og de relaterede spiselige slagtebiprodukter opbevares adskilt fra det øvrige kød.
            
         
               (6)
            
            
               Forordning (EF) nr. 854/2004 bestemmer også, at alt kød fra dyret erklæres uegnet til konsum, hvis der ikke foreligger relevant information om fødevarekæden inden 24 timer efter dyrets ankomst til slagteriet. Hvis dyret endnu ikke er slagtet, skal det aflives separat.
            
         
               (7)
            
            
               Følgelig mindskes de risici, som ikke-identificerede dyr indebærer for menneskers sundhed, ved hjælp af bestemmelserne i forordning (EF) nr. 854/2004. Destruktionen af dyr i henhold til forordning (EF) nr. 494/98 har derfor nu primært afskrækkende virkning og fremmer identifikation af dyr af andre hensyn end hensynet til fødevaresikkerheden.
            
         
               (8)
            
            
               Dyr af ukendt oprindelse kan påvirke dyresundhedsstatussen i de områder, hvor de har været holdt.
            
         
               (9)
            
            
               Erfaringerne fra anvendelsen af forordning (EF) nr. 494/98 har vist, at den stramme frist på to dage ikke er tilstrækkelig til, at ikke-identificerede dyrs identitet kan vurderes korrekt. Medlemsstaterne bør have tilstrækkelige administrative beføjelser til at vurdere situationen på grundlag af en risikoanalyse og til at anvende passende foranstaltninger.
            
         
               (10)
            
            
               Forordning (EF) nr. 494/98 bør derfor ændres i overensstemmelse hermed.
            
         
               (11)
            
            
               Komitéen for Landbrugsfondene har ikke afgivet en udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Artikel 1, stk. 2, i forordning (EF) nr. 494/98 affattes således:
   
      »2.   Hvis en bruger ikke kan bevise identifikationen og sporbarheden af et dyr, beordrer den kompetente myndighed på grundlag af en vurdering af risikoen for dyresundheden og fødevaresikkerheden om nødvendigt dyret destrueret, uden at der ydes kompensation.«.
   
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 204 af 11.8.2000, s. 1.
   
      (2)  EFT L 60 af 28.2.1998, s. 78.
   
      (3)  EFT L 117 af 7.5.1997, s. 1.
   
      (4)  EUT L 139 af 30.4.2004, s. 206.